วันพฤหัสบดีที่ 31 ธันวาคม 2563
รมช.แรงงาน ชูผลงาน 4 เดือน พร้อมลั่นเดินหน้านโยบาย สร้าง-ยก-ให้ ดันกระทรวงแรงงานสู่กระทรวงเศรษฐกิจ
- -
ศาสตราจารย์นฤมลภิญโญสินวัฒน์ รัฐมนตรีช่วยว่าการกระทรวงแรงงาน เผยว่า ตั้งแต่เข้ามาทำงานเมื่อวันที่14สิงหาคม2563รวม4เดือนกว่าซึ่งได้รับมอบหมายจากพลเอกประยุทธ์จันทร์โอชานายกรัฐมนตรีให้เข้ามาช่วยขับเคลื่อนกระทรวงแรงงานเนื่องจากท่านนายกรัฐมนตรีมีความตั้งใจที่จะยกระดับกระทรวงแรงงานจากกระทรวงด้านสังคมไปสู่กระทรวงด้านเศรษฐกิจโดยมีพลเอกประวิตรวงษ์สุวรรณรองนายกรัฐมนตรีกำกับดูแลกระทรวงแรงงานมีภารกิจที่เกี่ยวข้องกับแรงงานทั้งประเทศกว่า38.17ล้านคนที่เป็นกำลังหลักในการขับเคลื่อนเศรษฐกิจของประเทศเพื่อให้มีความเป็นอยู่ที่ดีขึ้นมีอาชีพมีรายได้ที่มั่นคงและให้หลุดพ้นจากความยากจนยิ่งในสถานการณ์ปัจจุบันที่มีการแพร่ระบาดของCOVID-19ส่งผลกระทบต่อแรงงานไทยอย่างหลีกเลี่ยงไม่ได้ และนั่นหมายถึงภารหน้าที่อันยิ่งใหญ่ของกระทรวงแรงงานที่จะช่วยให้แรงงานผ่านพ้นวิกฤตนี้ไปให้ได้ ซึ่งตนเองรับผิดชอบขับเคลื่อนภารกิจของกรมพัฒนาฝีมือแรงงานและสถาบันส่งเสริมความปลอดภัยอาชีวอนามัยและสภาพแวดล้อมในการทำงานหรือสสปท.ซึ่งเป็นองค์การมหาชนทำหน้าที่ส่งเสริมด้านความปลอดภัยทั้ง2หน่วยงานที่กำกับดูแลนั้นเป็นหน่วยงานที่สำคัญต่อการทำงานของแรงงานทั้งประเทศเพราะการที่จะให้แรงงานมีงานทำที่ดีมีรายได้ที่มั่นคงแรงงานต้องมีความพร้อมในด้านทักษะฝีมือมีความรู้ความสามารถจึงจะสามารถประกอบอาชีพได้
กรมพัฒนาฝีมือแรงงาน(กพร.)จึงเป็นหัวใจสำคัญในการเป็นข้อต่อตรงกลางเนื่องจากทักษะที่เด็กจบมายังไม่ตรงกับความต้องการของนายจ้างเราจึงมีหน้าที่ปรับทักษะอื่นเพิ่มเติมให้ตรงกับความต้องการของนายจ้างภายใต้แนวคิด“สร้างยกให้รวมไทยสร้างชาติ”สอดรับกับที่ท่านนายกฯที่ได้มอบนโยบายรวมไทยสร้างชาติผลงานเด่นๆในรอบ4เดือนที่ผ่านมามีหลายโครงการที่กำลังผลักดันและขับเคลื่อน เช่น การสร้างโดยเร่งพัฒนาทักษะแรงงานเพื่อให้สอดคล้องกับการบริหารจัดการด้านแรงงานในเขตพัฒนาพิเศษภาคตะวันออก(EEC)ซึ่งEECนับได้ว่าเป็นเครื่องยนต์ใหม่ที่จะช่วยขับเคลื่อนเศรษฐกิจไทยและเขตพัฒนาเศรษฐกิจพิเศษชายแดน(SEZ)ที่จะทำให้เศรษฐกิจเติบโตอย่างยั่งยืนบูรณาการกับภาคีเครือข่ายที่ร่วมกับภาคเอกชนหลายแห่งเช่นด้านเทคโนโลยีดิจิทัลได้ร่วมกับบริษัทหัวเว่ยเทคโนโลยี(ประเทศไทย)จำกัดฝึกอบรมการติดตั้งระบบส่งสัญญาณโทรคมนาคมในระบบ4Gและ5G ร่วมกับบริษัทซิโนเปคอินเตอร์เนชั่นแนลปิโตรเลียมเซอร์วิสคอร์ปอเรชั่นเพื่อพัฒนาฝีมือแรงงานด้านเทคโนโลยีการเชื่อมอัตโนมัติและเป็นศูนย์กลางในการฝึกด้านการเชื่อมเพื่อส่งออกแรงงานไทยสู่การทำงานในแถบเอเชียและภูมิภาคอื่นผู้ที่เข้าทำงานกับบริษัทจะได้รับค่าจ้างสูงถึง50,000บาทต่อเดือน
นอกจากนี้ยังร่วมมือกับสำนักงานพัฒนาธุรกรรมทางอิเล็กทรอนิกส์(สพธอ.หรือETDA)อบรมให้แรงงานมีความรู้ด้านพาณิชย์อิเล็กทรอนิกส์หรือe-Commerceรุ่นแรกจัดอบรมให้กลุ่มของมัคคุเทศก์ที่ได้รับผลกระทบจากการแพร่ระบาดของโควิด-19 ร่วมมือกับบริษัทแคทบัซซ์ให้บริการDigital Serviceผ่านเครือข่ายFree WiFiความเร็วสูงและร่วมกับบริษัทไมโครซอฟท์(ประเทศไทย)จำกัดพัฒนากำลังแรงงานด้านดิจิทัลผ่านการเรียนรู้แบบออนไลน์
การยก เร่งยกระดับทักษะฝีมือแรงงานให้เป็นแรงงานคุณภาพ(Productive Labour)ทั้ง3มิติNew-skill Re-skillและUp-skillและการให้โดยร่วมกับโรงพยาบาลกล้วยน้ำไทฝึกอบรมการดูแลผู้สูงอายุและโรงพยาบาลจัดให้ทุน377ทุนรวมกว่า35ล้านบาทฝึกจบรับเข้าทำงานทันทีอีกผลงานที่ต้องกล่าวถึงคือการประชุมขับเคลื่อนแผนพัฒนากำลังคนรองรับอุตสาหกรรมเป้าหมายS-curveปีพ.ศ. 2564 – 2565โดยมีพลเอกประวิตรวงษ์สุวรรณ์เป็นประธานเพื่อพิจารณาแนวทางการจัดทำแผนพัฒนากำลังคนรองรับอุตสาหกรรมเป้าหมายมีหลายกระทรวงที่เกี่ยวข้องกับการขับเคลื่อนในครั้งนี้จึงมีการติดตามงานและตั้งคณะทำงานย่อยอีกหลายคณะที่เด่นๆคือคณะทำงานเพื่อพิจารณาจัดตั้งสถาบันพัฒนากำลังคนในอุตสาหกรรมดิจิทัล(DIDA)และอุตสาหกรรมเครื่องมือแพทย์
รมช.แรงงานยังกล่าวอีกว่าอยากให้แรงงานได้มีทางเลือกในการประกอบอาชีพมากขึ้นทั้งแรงงานในระบบและแรงงานนอกระบบรวมถึงพยายามดึงความร่วมมือจากภาคเอกชนให้มากขึ้นโดยเฉพาะการให้ความช่วยเหลือกลุ่มเปราะบาง บางส่วนเริ่มทำแล้วก็จะทำต่อให้เห็นนโยบายต่างๆมากขึ้นเพื่อให้ประชาชนเข้าถึงสวัสดิการภาครัฐอย่างทั่วถึงพ้นจากความยากจนซึ่งช่วงต้นปี2564น่าจะผลักดันสวัสดิการประชารัฐสำหรับแรงงานที่ขาดโอกาสได้
“สุดท้ายที่ฝากถึงพี่น้องประชาชนทุกคนคือต้องปรับตัวให้ทันต่อสถานการณ์ที่เปลี่ยนไปโควิด-19จะไม่น่ากลัวถ้าเราปรับเปลี่ยนวิถีชีวิตใหม่เรียนรู้และพัฒนาตัวเองในรูปแบบใหม่ๆด้วยเทคโนโลยีที่ทันสมัยและใช้ชีวิตแบบเศรษฐกิจพอเพียง”รมช.แรงงานกล่าวในท้ายสุด